Девојка и невен
DEVOJKA I NEVEN

Oj, nevene, moj nevene, 
blago onom ko te bere! 
I ja bih te mlada brala, 
ali sada nemam kada: 
ja se mlada na put spremam, 
tuđe dvore dvorovati, 
tuđa baba babom zvati, 
a svoga ću spominjati; 
tuđu majku majkom zvati, 
a svoju ću spominjati; 
tuđeg brata bratom zvati, 
a svoga ću spominjati; 
tuđu seku sekom zvati, 
a svoju ću spominjati.

Љубавне песме
Народне песме
Лирске песме
Српска народна поезија